Source: http://marketing.epi.sk/LN/=ln-epi=/2017/2017_12_07_EPI-LN/
Timestamp: 2019-12-14 05:20:35+00:00
Document Index: 17681990

Matched Legal Cases: ['súd ', '§ 256', '§ 237', '§ 238', '§ 237', '§ 238']

V rámci príprav na blížiacu sa daňovú sezónu sme pre Vás pripravili prehľad súdnych rozhodnutí. Pomôžu Vám pri posudzovaní, či zvolený daňový postup nie je za hranicou daňovej optimalizácie a nebude neskôr posúdený ako správny delikt alebo trestný čin.
V súčasnej dobe sa v aplikačnej praxi čoraz viac stretávame s viacerými pohľadmi na vznik práva k finančnému odškodneniu, resp. finančnému odškodňovaniu ako takému pri pracovnom úraze alebo chorobe z povolania. Je možné zamestnancovi na základe pracovného úrazu alebo choroby z povolania priznať náhradu škody a zároveň aj náhradu nemajetkovej ujmy? Názory súdov sa v tejto otázke líšia, viac informácií nájdete vo vybranom príspevku.
V novembri vyšla v Zbierke zákonov novela Obchodného zákonníka, viac informácií o zmenách nájdete v príspevkoch k tejto téme.
Súčasný zákon o ochrane osobných údajov bude platiť iba do 25. 5. 2018, keďže sa od tohto dňa začne uplatňovať nariadenie Európskeho parlamentu a Rady o ochrane fyzických osôb pri spracúvaní osobných údajov a o voľnom pohybe týchto údajov. Vo viacerých ustanoveniach nariadenie uvádza, že podrobnosti sa upravia vnútroštátnym predpisom. Týmto predpisom bude nový zákon, ktorý Národná rada SR schválila 29. 11. 2017. O zmenách v ochrane osobných údajov týkajúcich sa postavenia zodpovednej osoby podľa v súčasnosti platného zákona a očakávanej novej právnej úpravy si prečítajte vo vybranom príspevku.
Najvyšší súd SR zverejnil novú Zbierku rozhodnutí s rozhodnutiami v trestných veciach, všetky rozhodnutia nájdete v systéme EPI. Na záver vyberáme zaujímavé rozhodnutie z tejto najnovšej Zbierky.
Odškodňovanie pri pracovných úrazoch a chorobách z povolania
Náhrada škody, náhrada nemajetkovej ujmy, predpoklady zodpovednosti, pokuty pre zamestnávateľov a rozbor vybranej judikatúry.
Spoločnosť ako žalobca procesne zastavila súdne konanie – (späťvzatie žaloby). Z tohto dôvodu je povinná uhradiť súdne trovy (§ 256 ods. 1 CSP). Budú tieto súdne trovy pre spoločnosť uznaným daňovým výdavkom?
Stanovisko Najvyššieho súdu SR k výkladu § 237 a § 238 TZ
Stanovisko z 25. septembra 2017, sp. zn. Tpj 28/2017, na zjednotenie výkladu a aplikácie ustanovení § 237 a § 238 Trestného zákona v súvislosti s povinnosťami správcu podstaty v konkurznom konaní.
(publikácia) Ochrana osobných
údajov 2018 pre e-shopy.
Čo prinesie GDPR nariadenie?
(webinár) Nový zákon o odpadoch, vykonávacie predpisy – aplikačná prax + schválené a pripravované zmeny